दिल्ली ऑर्डिनेंस पर कांग्रेस के स्टैंड पर सहमति जताई; बाजवा की आज खड़गे से मुलाकात
Punjab Congress leader Navjot Singh Sidhu On Arvind Kejriwal Over Centre Ordinance  पंजाब कांग्रेस और AAP के गठबंधन की चर्चाएं जोरों पर हैं। इसी बीच जहां पंजाब कांग्रेस के नेता नवजोत सिंह सिद्धू ने ऑर्डिनेंस के मुद्दे पर AAP और अरविंद केजरीवाल का समर्थन किया
पंजाब कांग्रेस और AAP के गठबंधन की चर्चाएं जोरों पर हैं। इसी बीच जहां पंजाब कांग्रेस के नेता नवजोत सिंह सिद्धू ने ऑर्डिनेंस के मुद्दे पर AAP और अरविंद केजरीवाल का समर्थन किया। वहीं पंजाब कांग्रेस के नेता प्रतिपक्ष प्रताप सिंह बाजवा आज राष्ट्रीय अध्यक्ष मल्लिकार्जुन खड़गे से मुलाकात करेंगे।
वहीं, इससे पहले कांग्रेसी नेता नवजोत सिंह सिद्धू ने दिल्ली ऑर्डिनेंस पर कांग्रेस के स्टैंड को लेकर अपनी सहमति जाहिर की। इसके साथ ही उन्होंने कहा कि गवर्नर और लेफ्टिनेंट गवर्नर चुने हुए नुमाइंदों को अपनी कठपुतली नहीं बना सकते।
पंजाब कांग्रेस के अनुसार, वह आम आदमी पार्टी के साथ जाने के सख्त खिलाफ हैं। प्रताप बाजवा और राजा वड़िंग ने INDIA गठबंधन को लेकर काफी विरोध जताया है, लेकिन इसके बावजूद पंजाब कांग्रेस नेता नवजोत सिंह सिद्धू ने पार्टी की राय के खिलाफ दिल्ली ऑर्डिनेंस पर AAP का साथ दिया है।
दरअसल, दिल्ली सरकार की शक्तियों को लेकर उप-राज्यपाल (LG) और AAP सरकार के बीच टकराव जारी है। AAP द्वारा केंद्र सरकार द्वारा लाए गए ऑर्डिनेंस का सख्त विरोध किया जा रहा है। ऑर्डिनेंस पर AAP को कांग्रेस का समर्थन मिला है।
सिद्धू ने कहा- LG सरकार को नहीं दे सकते हिदायत 
नवजोत सिंह सिद्धू ने मीडिया के साथ बातचीत के दौरान दिल्ली ऑर्डिनेंस पर अपनी सहमति प्रकट की है। उन्होंने कहा कि राज्यपाल और लेफ्टिनेंट गवर्नर चुने हुए नुमाइंदों को अपनी कठपुतली नहीं बना सकते। दोनों इस देश की लोकतांत्रिक व्यवस्था को गुलाम नहीं बना सकते।
सिद्धू ने कहा कि LG किसी भी चुनी हुई सरकार को हिदायत नहीं दे सकते। उन्होंने केंद्र सरकार के ऑर्डिनेंस के विरोध में कहा कि यदि यह सरकार रही तो देश नहीं रहेगा, देश का लोकतंत्र नहीं रहेगा।